Warrantti (ainejärjestö)

Warrantti ry on Vaasan yliopiston kauppatieteilijöiden ainejärjestö. Se on yksi Suomen Ekonomien kylteriyhdistyksistä. Warrantti on Suomen toiseksi suurin kauppatieteiden opiskelijoiden ainejärjestö.
Tapahtumat.
Warrantti ry järjestää vuosittain syksyllä Pohjanmaan suurimmat approt, Rannikkoapprot. Rannikkoapprot pidetään Vaasan keskustassa, ja Vaasan torilla on artistiesiintyjiä approkierroksen jälkeen. Tapahtuma kerää vuosittain noin 2500 opiskelijaa ympäri Suomea. Warrantti järjestää myös vuosittain keväällä Wykypäivät nimisen tapahtuman, jossa rastikiertelyn ja artistien lisäksi osallistujat pääsevät yksityistapahtumaan Tropiclandiaan. Warrantti myös järjestää monipuolisesti tapahtumia jäsenilleen, sekä poikkitieteellisesti eri kerhojen ja jaostojen avulla.
Warranttila.
Warranttila on Warrantin omistama tila, joka sijaitsee osoitteessa Kauppapuistikko 19-21. Warranttila on vuokrattavissa, ja sitä ylläpitää Warrantin Tilajaosto.
Pääainekerhot.
Warrantilla on seitsemän pääainekerhoa, joiden tavoitteena on edistää pääaineiden opiskelijoiden työelämälähtöisyyttä, sekä luoda yhteenkuuluvuutta. Pääainekerhoja vetää noin viisi henkiset tiimit, jotka järjestävät yriskontakteja ja hoitavat edunvalvontaa.
Kerhot.
PiMu.
PiMu (πμ) on Warrantin alainen yhdenvertaisuuskerho ja kulttuuriseura. PiMu perustettiin vuonna 2020, ja vuonna 2022 se siirtyi Warrantin alaisuuteen. PiMu järjestää vappuisin Topeliuksen patsaan pyllyn pesun.
PiMun jäsenet ovat numeroituja ja jäseneksi pääsee hakemuksella. PiMu numero ykkösenä toimii Pamela niminen nukke, joka kulkee PiMujen tapahtumissa mukana. PiMulaiset voi tunnistaa heidän pinkeistä haalareista.
WaPong.
WaPong on vuonna 2022 perustettu beer pong -kerho. WaPong järjestää WaPong Leaguen, sekä beer pong turnauksia muille kerhoille ja järjestöille.
Warrantti Invest.
Warrantti Invest on kerho joka keskittyy sijoittamisesta kiinnostuneiden opiskelijoiden yhdistämiseen, tapahtumien järjestämiseen joissa voi tutustua sijoittamiseen, sekä "opintolainan sijoittamisen pyhän sanan" levittämiseen. Invest myös järjestää ekskursioita jäsenilleen.
Warrantti Mahtikukot.
Warrantti Mahtikukot on Warrantin alainen jääkiekkoseura. Mahtikukot siirtyi Warrantin alaiseksi vuonna 2022 VYY:n alaisuudesta ja samalla seuran nimi vaihtui entisestä Mighty Dicksistä Mahtikukoiksi. Warrantin alaisena toiminta kasvoi moninkertaiseksi ja Mahtikukot osallistuivat III-divisioonaan ja FCAA Hockeyhin, jonka perustajista kolme oli Warrantin aktiiveja. Mahtikukot järjestävät myös julkisia jäävuoroja, sekä ottelutapahtumia.
Warrantin Olutseura.
Warrantin Olutseura (wosu) on akateeminen olutseura, joka järjestää olueen liittyviä tapahtumia, kuten olutmaisteluja.
Warrantti Racquet.
Warrantti Racquet on Warrantin alainen mailapelikerho. Warrantti Racquet keskittyy tarjoamaan jäsenilleen mahdollisuuksia pelata mailapelejä, sekä pelien jälkeen palauttavia jälkipelejä.
Warrantti Swingi.
Warrantti Swingi on Vaasan kauppatieteilijöiden golfkerho. Swingi järjestää greencard kursseja, vuosittaisen SyysScramblen, sekä ulkomaan matkoja golffin parissa.
WaSail.
Wasail on Warrantin purjehduskerho, joka on perustettu vuonna 2016. Wasail järjestää Warrantin jäsenille purjehdusreissuja päämääräisesti välimerellä.
WaSki.
WaSki on vuonna 2012 perustettu poikkitieteellinen laskettelukerho. Kerho järjestää laskettelureissuja Suomen sisällä, sekä ulkomailla.
Wave.
Wave on vuonna 2022 perustettu kerho, joka keskittyy surffaukseen. Wave järjestää vuosittain reissun ulkomaille surffaamista varten.
Werse.
Werse on vuonna 2023 perustettu poikkitieteellinen kerho, joka keskittyy musiikin kuuntelemisesta tai luomisesta kiinnostuneiden ihmisten yhdistämiseen. Werse järjestää myös albumikuunteluja ja eri artistien keikkoja Vaasassa.
Wiiniklubi.
Wiiniklubin tavoitteena on levittää ja laajentaa viinitietämystä opiskelijapiireissä. Wiiniklubi tekee tätä järjestämällä viiniin liittyviä tapahtumia kuten viininmaisteluja.
Wäkevä.
Drinkkikerho Wäkevä on 2022 vuonna perustettu kerho, joka järjestää monipuolisesti tapahtumia yhdellä ehdolla, tapahtumaan pystyy osallistumaan drinkki kädessä.